มีอะไรกับแฟนวันที่2พ.ค.กับ7พ.ค.ค่ะใส่ถุงยางนะคะไม่ได้หลั่งด้วยทั้ง2รอบเลยแต่ไม่ได้เช็คว่ารั่วมั้ยเพราะก่อนหน้านั้นเก็บถุงยางไว้ในรถ2อาทิตย์กว่าๆแต่จอดรถในที่ร่มถุงยางมันจะเสื่อมสภาพได้มั้ยคะแต่ตอนใช้มันก็ปกติดีอะค่ะประจำเดือนมาล่าสุดวันที่14-20เมษาตอนนี้วันที่4มิ.ย.ประจำเดือนยังไม่มาเลยเครียดมากค่ะแต่ตรวจครรภ์2รอบผลออกมาก็ไม่ท้องนะคะตรวจครั้งแรกวันที่19พ.ค ตรวจรอบที่2วันที่26พ.ค.(ตรวจปัสสาวะตอนเช้า)แบบนี้คือจะท้องมั้ยคะเครียดมากทำไมประจำเดือนไม่มาสักที
สวัสดีค่ะ การมีเพศสัมพันธ์โดยการใช้ถุงยางอนามัย จะมีโอกาสตั้งครรภ์ได้ประมาณ 2%-18% อย่างไรก็ตาม หากไม่ได้มีการหลั่งน้ำอสุจิเกิดขึ้น ทั้งภายในและภายนอกช่องคลอด โอกาสที่จะตั้งครรภ์ก็ไม่มี นอกจากนี้ หากได้ตรวจหาการตั้งครรภ์แล้ว ไม่พบว่ามีการตั้งครรภ์เกิดขึ้น ดังนั้น การที่ประจำเดือนไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นแนะนำควรรอประจำเดือนไปอีกซักระยะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้นสำหรับการเก็บถุงยางอนามัยในรถ หากจอดรถตากแดด อุณหภูมิย่อมสูงมาก อาจมีผลทำให้ถุงยางเสื่อมสภาพได้ แต่หากจอดรถในที่รถ ก็ไม่น่าทำให้ถุงยางเสื่อมสภาพค่ะ